Spesiale foto’s vir koningin se 90ste jaarKoningin Elizabeth II saam met haar honde Koningin Elizabeth II van Brittanje is vandag 90 jaar oud en een van die maniere waarmee die geleentheid gevier word, is ŉ reeks foto’s van haar saam met onder andere haar kleinkinders. Duisende mense het koningin Elizabeth Donderdag gelukgewens met haar verjaardag in die strate van Windsor. Die koningin het die mense gegroet terwyl daar ŉ paar keer “Happy Birthday” gesing is. Die Britse monargie het Donderdag verskeie foto’s op sosiale media gedeel waaronder ’n foto van die koningin saam met haar kleinkinders en een van haar saam met haar honde. Koningin Elizabeth is op 21 April 1926 gebore en is die langs dienende Britse monarg. Sy en haar man, prins Philip, is op 20 November 1947 getroud en sy is op 2 Junie 1953 gekroon. Die koningin het vier kinders, agt kleinkinders en vyf agterkleinkinders. Koningin Elizabeth saam met twee van haar kleinkinders en haar vyf agterkleinkinders.